L 214/28 Az Európai Unió Hivatalos Lapja 2014.7.19. HATÁROZATOK A TANÁCS 2014/475/KKBP HATÁROZATA (2014. július 18.) az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről szóló 2014/145/KKBP határozat módosításáról AZ EURÓPAI UNIÓ TANÁCSA, tekintettel az Európai Unióról szóló szerződésre és különösen annak 29. cikkére, mivel: (1) — A Tanács 2014. március 17-én elfogadta a 2014/145/KKBP határozatot. (!) (2) — Az ukrajnai helyzet súlyosságára tekintettel a pénzeszközök és a gazdasági erőforrások befagyasztásának kritéri- umait ki kell terjeszteni azokra a jogi személyekre, szervezetekre és szervekre, amelyek anyagi vagy pénzügyi eszközökkel támogatják az Ukrajna területi integritását, szuverenitását és függetlenségét aláásó vagy fenyegető intézkedéseket. (3) — Ezen intézkedések végrehajtásához az Unió további fellépése szükséges. (44 — A 2014/145/KKBP határozatot ennek megfelelően módosítani kell, ELFOGADTA EZT A HATÁROZATOT: 1. cikk A 2014/145/KKBP tanácsi határozat 2. cikkének (1) bekezdése helyébe a következő szöveg lép: ,(1) — A mellékletben foglalt jegyzéknek megfelelően be kell fagyasztani az alábbiakhoz tartozó, a tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást: — az Ukrajna területi integritását, szuverenitását és függetlenségét vagy Ukrajna stabilitását vagy biztonságát aláásó vagy fenyegető, vagy a nemzetközi szervezetek Ukrajnában végzett munkáját akadályozó intézkedésért vagy poli- tikákért felelős, azokat aktívan támogató vagy végrehajtó természetes személyek és a velük kapcsolatban álló természetes és jogi személyek, szervezetek és szervek; — azon jogi személyek, szervezetek és szervek, amelyek anyagi vagy pénzügyi eszközökkel támogatják az Ukrajna területi integritását, szuverenitását és függetlenségét aláásó vagy fenyegető intézkedéseket; és — a Krímben vagy Szevasztopolban található olyan jogi személyek, szervezetek és szervek, amelyek tulajdonjoga az ukrán joggal ellentétesen került átruházásra, vagy olyan jogi személyek, szervezetek vagy szervek, amelyek az ilyen átruházások haszonélvezői voltak." 2. cikk Ez a határozat az Európai Unió Hivatalos Lapjában való kihirdetésének napján lép hatályba. Kelt Brüsszelben, 2014. július 18-án. a Tanács részéről az elnök S. GOZI (4) A Tanács 2014. március 17-i 2014/145/KKBP határozata az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről (HL L 78., 2014.3.17., 16. 0.)